Foto’s: Só lyk grootste supermaan van 2020Die supermaan skyn oor ŉ Christelik-Ortodokse kerk in Moskou, Rusland. (Foto: Alexander Zemlianichenko, AP) Mense het sedert Maandagaand die hemelruim met die grootste supermaan van 2020 wat wêreldwyd te siene was, bewonder. Dié supermaan is die grootste en helderste volmaan van die jaar en sal na verwagting tot Donderdagoggend duidelik sigbaar wees. Volgens die Amerikaanse Nasionale Lugvaart- en Ruimteadministrasie (Nasa) verskyn ŉ supermaan wanneer die maan op sy naaste aan die aarde is. Dié supermaan, ook bekend as die pienkmaan, is vanjaar 356 942 km van die aarde af. Só lyk dié besonderse supermaan.